Зборная Балівіі па футболе

Зборная Балівіі па футболе прадстаўляе Балівію на міжнародных турнірах і ў таварыскіх матчах па футболе, кантралюецца Федэрацыяй футбола Балівіі.

 Гісторыя 

 Агульныя звесткі 
Гістарычна склалася, што Балівія з’яўляецца адной з найслабых футбольных зборных Паўднёвай Амерыкі, таму на яе рахунку ўсяго тры ўдзелы ў чэмпіянаце свету па футболе — 1930, 1950 і 1994 года. Ні разу зборная не пераадольвала групавы этап, а ў шасці матчах трох турніраў набрала толькі адно ачко пры розніцы мячоў 1—20.

 Стадыён 
Тым не менш, зборная не лічыцца, як гэта прынята называць футбольным слэнгам, «пастаўшчыком ачкоў». Балівія праводзіць свае матчы ў Ла-Пасе, на стадыёне імя Эрнанда Сілеса. Ла-Пас размешчаны на вышыні 3600 метраў над узроўнем мора, што лічыцца недапушчальным для правядзення футбольных матчаў. Аднак ФІФА зрабіла выключэнне для Балівіі, і з тых часоў балівійцы гуляюць менавіта там. На стадыёне былі здабыты некалькі перамог над моцнымі сапернікамі, прычым гульцы саперніка скардзіліся часта на ўмовы надвор’я, да якіх даўно прывыклі балівійцы.

 Дасягненні 
Галоўным дасягненнем балівійцаў з’яўляецца выйграны ў 1963 годзе чэмпіянат Паўднёвай Амерыкі. Станам на верасень 2016 года зборная займае 75-е месца ў рэйтынгу ФІФА, а яе вышэйшым дасягненнем было 18-е месца ў ліпені 1997 года. Таксама балівійцы праславіліся ў адборачным турніры да чэмпіянату свету 2010 года, калі сенсацыйна разграмілі аргенцінцаў з лікам 6:1. У той сустрэчы вызначыліся найлепшы бамбардзір у гісторыі зборнай Хаакін Батэра (аформіў хет-трык), Марсела Марцінс Марэна, Алекс Ды Раса і Луіс Тарыка. Таксама балівійцы ў той жа адборачнай кампаніі змаглі перамагчы Бразілію з лікам 2:1. Яшчэ адным дасягненнем Балівіі з’яўляецца перамога на Летніх юнацкіх Алімпійскіх гульнях у Сінгапуры.

 Спасылкі 
 Сайт Федэрацыі футбола Балівіі